बच्चों को रोजाना स्कूल ले जाने वाली पीली वैन टूटी फूटी दूर पड़ी थी। वैन के शीशे चकनाचूर थे और लोहे की बाडी टूटे फूटे कबाड़ सी। ये दृश्य इतना समझने के​ लिए काफी था कि टक्कर कितनी जबर्दस्त रही होगी। प्रत्यक्षदर्शियों ने बताया कि वैन के चालक से वहां मौजूद लोगों ने कहा था कि रूक जाए, ट्रेन आ रही है लेकिन उसने अनसुनी कर दी। चालक खुद गंभीर रूप से घायल है और गोरखपुर मेडिकल कॉलेज में उसका इलाज हो रहा है।